Aenictopecheidae

Aenictopecheinae
 Maoristolinae
 Murphyanellinae
 Nymphocorinae

Aenictopecheidae er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen. Det er bare beskrevet ca. 20 arter, men det finnes sannsynligvis mange ubeskrevne i tillegg. De er regnet som den mest primitive gruppen blant tegene.

Utseende 
Små til middelsstore (2 – 10 mm), vanligvis slanke, ofte brunlige teger. Kroppen er gjerne kledt med korte, oppstående hår. Vingene kan være lange eller mer eller mindre reduserte. Antennene er fire-leddete, gjerne litt kølleformede. Hodet er lengre enn bredt, fasettøynene er små, hos Nymphocorinae er de redusert til én enkelt fasett. Pronotum er lengre enn bredt, trapesformet, hos de små artene i Murphyanellinae er det delt i tre lober. Bakkroppen er vanligvis forholdsvis lang, smal og parallellsidig. Frambeina er kraftige og modifisert til gripeorganer, unntatt hos Nymphocorinae. Føttene består at ett eller to ledd.

Levevis 
Lite er kjent om biologien til disse tegene, men frambeinas form tyder sterkt på at de er rovdyr. De forekommer på bakken, i jord, under steiner, under barken på døde trær og mellom løvstrø. Slekten Boreostolus, som er den som forekommer lenmgst nord, lever under steiner ved bredden av elver. Noen arter er funnet svermende. De fleste lever på fuktige steder, men medlemmer av slekten Australostylus er fanget i lysfeller i tørre områder av Australia.

Utbredelse 
Familien er utbredt over store deler av verden, men ser ut til å mangle i Europa og på det afrikanske fastlandet (en art er kjent fra Madagaskar). I Nord-Amerika forekommer arten Boreostylus americanus langs bredden av fjell-elver i delstatene Oregon, Washington og Colorado. Boreostolus sikhotalinensis lever i det østlige Sibir og forekommer der ganske langt mot nord.

Systematisk inndeling 
Det er usikkert om Aenictopecheidae er en monofyletisk gruppe, siden alle karaktertrekkene som definerer denne familien blir sett på som primitive trekk (plesiomorfier).

 Nebbmunner (Hemiptera)
 delgruppe Teger (Heteroptera) 
 gruppe Enicocephalomorpha
 familien Aenictopecheidae
 underfamilien Aenictopecheinae
 gruppen Aenictopecheini – bare to kjente arter
 Aenictopechys necopinatus Breddin, 1905 – Indonesia
 Lomagostus jeanneli Villiers, 1958 – Madagaskar
 gruppen Gamostolini
 Australostolus monteithi Štys, 1980 – Australia
 slekten Boreostolus Wygodzinsky & Štys, 1970 – to nordlige arter
 Boreostolus americanus Wygodzinsky & Štys , 1970 – Vestlige Nord-Amerika
 Boreostolus sikhotanlinensis Wygodzinsky & Štys, 1970 – Østlige Sibir
 slekten Gamostolus Bergroth, 1927 – bare én beskrevet art, men det finnes trolig flere
 Gamostolus subantarcticus (Berg, 1884) – sørlige Argentina og Chile
 slekten Tornocrusus Kritsky, 1977 – åtte beskrevne arter, Sør- og Mellom-Amerika
 Tornocrusus aguilari (Villiers, 1978)
 Tornocrusus browni Wygodzinsky & Schmidt, 1991
 Tornocrusus incaicus Wygodzinsky & Schmidt, 1991
 Tornocrusus occidentalis Wygodzinsky & Schmidt, 1991
 Tornocrusus penai Wygodzinsky & Schmidt, 1991
 Tornocrusus sturmi Wygodzinsky & Schmidt, 1991
 Tornocrusus stysi Kritsky, 1977
 Tornocrusus venezolanus Wygodzinsky & Schmidt, 1991
 underfamilien Maoristolinae
 slekten Maoristolus Woodward, 1956 – to arter, New Zealand
 Maoristolus parvulus Woodward, 1956
 Maoristolus tonnoiri (Bergroth, 1927)
 underfamilien Murphyanellinae – bare to ganske små arter fra Singapore er kjente
 Murphyanella aliquantula Wygodzinsky & Štys, 1982 
 Timahocoris paululus Wygodzinsky & Štys, 1982 
 underfamilien Nymphocorinae – to sørlige arter
 Nymphocoris hilli Štys, 1988 – Tasmania
 Nymphocoris maoricus Woodward, 1956 – New Zealand
 usikker plassering, muligens i Maoristolinae
 Aenictocoris powelli Woodward, 1956 – New Zealand

Kilder 
 Štys, P. 12. Aenictopecheidae. I: Schuh, R.T. og Slater, J.A. (1995) True Bugs of the World. Ithaca, New York. 
 Australian Faunal Directory – Aenictopecheidae (2002)

Eksterne lenker 
 
 Norsk Entomologisk forening – for deg som vil lære mer om insekter.

Teger
Nebbmunner formelt beskrevet i 1932